CELEX: 52004PC0454
Language: fi
Date: 2004-06-29
Title: Ehdotus neuvoston päätös Haitin kanssa AKT--EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisesta

Avis juridique important

|

52004PC0454

Ehdotus neuvoston päätös Haitin kanssa AKT--EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisesta  /* KOM/2004/0454 lopull. */  

Ehdotus NEUVOSTON PÄÄTÖS Haitin kanssa AKT--EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisesta(komission esittämä)PERUSTELUTVuoden 2000 vaaleissa ilmenneiden puutteellisuuksien takia EU ja muut Karibian alueella toimivat johtavat avunantajat päättivät tarkistaa tai muuttaa Haitille antamaansa apua tai lopettaa sen, koska katsottiin, että maa ei kunnioita demokratian periaatteita eikä oikeusvaltioperiaatetta. Avun osittaista tai täydellistä keskeyttämistä pidettiin tuolloin kansainvälisen yhteisön parhaana välineenä saada Haitin viranomaiset järkiintymään ja järjestämään uudet vapaat ja rehelliset vaalit.Koska Cotonoun sopimukseen kirjattuja demokratian periaatteita ei ole noudatettu, Euroopan unioni neuvosto päätti 29. tammikuuta 2001 Cotonoun sopimuksen 96 artiklan 2 kohdan c alakohdan mukaisesti toteuttaa aiheellisia toimenpiteitä EU:n ja Haitin välisen yhteistyön osalta. Tällaisina aiheellisina toimenpiteinä EY:n apu Haitille keskeytetään osittain (suora talousarviotuki Haitin hallitukselle lopetetaan), yhdeksännen EKR:n varoista (239 miljoonaa euroa) ei anneta ilmoitusta ja kahdeksannen EKR:n jäljellä olevat varat (84,4 miljoonaa euroa) osoitetaan uudestaan niin, että Haitin kansa hyötyy niistä suoraan. Toimia kansalaisyhteiskunnan ja yksityissektorin vahvistamiseksi, demokratiakehityksen tukemiseksi ja oikeusvaltion vahvistamiseksi, köyhyyden torjumiseksi sekä humanitaarisen ja hätäavun antamiseksi jatketaan. EU on asettanut Haitin-suhteidensa normalisoimisen ehdoksi OAS:n päätöslauselmassa 822 vahvistettujen, vapaiden ja rehellisten vaalien järjestämiseen liittyvien edellytysten täyttämisen ja toimien toteuttamisen.Vuoden 2001 päätöstä tarkistettiin ja sen voimassaoloa jatkettiin 21. tammikuuta 2002 tehdyllä päätöksellä 2002/131/EY, 10. tammikuuta 2003 tehdyllä päätöksellä 2003/53/EY ja 22. joulukuuta 2003 tehdyllä päätöksellä 2003/916/EY. Nykyisen päätöksen voimassaolo päättyy 31. joulukuuta 2004, minkä johdosta toimenpiteitä on tarkasteltava kuuden kuukauden kuluessa. Lisäksi Haitin viimeaikaiset poliittiset tapahtumat edellyttävät yhteistyömme tilan uudelleenarviointia.Tilanne Haitilla heikkeni kohtalokkaasti helmikuussa 2004: väkivalta ja verenvuodatus kiihtyivät, mikä johti lopulta presidentti Aristiden eroon ja poistumiseen maasta 29. helmikuuta 2004. Haitin korkeimman oikeuden ylituomari Boniface Alexandre vannoi 29. helmikuuta 2004 virkavalan maan väliaikaisena presidenttinä Haitin perustuslain mukaisesti. Teknokraateista muodostuva väliaikaishallitus vannoi Gerard Latortuen johdolla virkavalan 17. maaliskuuta 2004. Väliaikaishallitus on ehdottanut Caricomin ja OAS:n suunnitelman mukaisesti vapaiden ja rehellisten vaalien järjestämistä kolmessa vaiheessa 18 kuukauden kuluessa: paikallisvaalit keväällä 2005, parlamenttivaalit kesällä 2005 ja lopulta presidentinvaalit syksyllä 2005. Haitin väliaikaishallitus on sitoutunut pitämään asialistan kärjessä turvallisuuden ja luottamuksen ilmapiirin palauttamisen maahan. Sitoumuksen saattamista käytännön teoiksi pidetään ratkaisevana demokratian maahan palauttamisen kannalta.YK:n 29. helmikuuta ja 30. huhtikuuta 2004 antamissa päätöslauselmissa hyväksyttiin monikansallisten tilapäisjoukkojen (Multinational Interim Force) perustaminen; kesäkuun 1. päivästä alkaen niiden paikan ottavat Brasilian alaisuudessa toimivat vakauttamisjoukot (Stabilisation Force), jotka pyrkivät vakauttamaan maan turvallisuustilanteen ja tukemaan väliaikaishallitusta demokratiakehityksessä.Kansainväliset avunantajat ja väliaikaishallitus sopivat käynnistävänsä väliaikaisen yhteistyökehyksen (Interim Cooperation Framework, ICF) yhteydessä yhteisen tarvearvioinnin maan lyhyen ja keskipitkän aikavälin ensisijaisten tarpeiden määrittelemiseksi. Euroopan komissiolla on siinä vetovastuu. Monenvälisten avunantajien arvioinnin lopulliset tulokset ja avunantajien sitoumukset julkistetaan heinäkuussa 2004 järjestettävässä konferenssissa, jossa esitellään yksityiskohtainen ja koordinoitu kansallinen jälleenrakennussuunnitelma.Latinalaisen Amerikan asioita käsittelevän neuvoston työryhmän kehotuksesta komissaari Nielson ja väliaikainen pääministeri Latortue keskustelivat Brysselissä 12. toukokuuta 2004. Pääministeri Latortue vahvisti 25. toukokuuta 2004 päivätyssä kirjeessä [1] Haitin väliaikaishallituksen sitoumukset demokratiaan ja perustuslakiin perustuvan hallinnon palauttamiseksi maahan, mukaan luettuina vapaiden ja rehellisten vaalien järjestäminen kolmessa vaiheessa 18 kuukauden kuluessa: paikallisvaalit keväällä 2005, parlamenttivaalit kesällä 2005 ja lopulta presidentinvaalit syksyllä 2005.[1]  Kirjeen jäljennös on liitteenä.Edellä mainitut seikat huomioon ottaen Euroopan unionin pitäisi huolehtia siitä, että se pystyy reagoimaan tilanteeseen tarkoituksenmukaisella ja kokonaisvaltaisella tavalla. Meidän pitäisi tukea Haitin kansaa ja hallitusta elpymisprosessissa tukemalla väestön hyväksi toteutettavia, ICF:n yhteydessä ensisijaisiksi määriteltyjä kehitysyhteistyötoimia. Edelleen meidän pitäisi huolehtia demokratiakehityksen tukemisesta erityisesti avustamalla vaalien järjestämisessä. Aiheellisten toimenpiteiden on lisäksi ilmennettävä komission sitoutumista Cotonoun sopimuksen olennaisiin osiin eli demokratiaan, ihmisoikeuksiin ja oikeusvaltioon. Toimenpiteiden on oltava voimakas signaali hallitukselle siitä, että vaikka arvostammekin sen sitoutumista demokratiaan, pysymme valppaina ja vaadimme, että hallitus pysyy ilmoittamassaan aikataulussa ja lunastaa antamansa sitoumukset. Säännölliseen ja täysimääräiseen yhteistyöhön voidaan näin ollen palata sen jälkeen, kun maahan on vapaiden ja rehellisten vaalien järjestämistä vuonna 2005 koskevien hallituksen sitoumusten mukaisesti palautettu demokraattinen hallinto.Näin ollen aiheellisia toimenpiteitä ehdotetaan tarkistettavan seuraavasti:(1) Kahdeksannen Euroopan kehitysrahaston (EKR) jäljellä olevat varat ohjataan ohjelmiin, jotka suoraan hyödyttävät Haitin kansaa, lujittavat kansalaisyhteiskuntaa ja yksityissektoria ja tukevat demokratiaa. Oikeusvaltion vahvistamista ja vaaliprosessia jatketaan, missä yhteydessä voidaan toteuttaa väliaikaishallituksen, kansalaisyhteiskunnan ja tärkeimpien avunantajien tiiviissä yhteistyössä laatiman väliaikaisen yhteistyökehyksen puitteissa lyhyen ja keskipitkän aikavälin tavoitteiksi määriteltyjä toimia.(2) Yhdeksännen EKR:n varojen myöntämisestä ilmoitetaan tämän päätöksen Euroopan unionin virallisessa lehdessä julkaisemisen yhteydessä (mahdollisuus B-määrärahojen käyttöön ennen yhdeksännen EKR:n puitteissa laadittavan maakohtaisen strategia-asiakirjan/maaohjelman allekirjoittamista todellisten tarpeiden mukaan).(3) Keskustelut yhdeksännen EKR:n varojen ohjelmoinnista aloitetaan kansallisen tulojen ja menojen hyväksyjän kanssa maakohtaisen strategia-asiakirjan ja maaohjelman laatimista silmällä pitäen. Strategiassa otetaan huomioon väliaikaisen yhteistyökehyksen tulokset.(4) Maaohjelma allekirjoitetaan Haitin uuden hallituksen kanssa sitten, kun sellainen on demokraattisesti valittu kansallisissa vaaleissa, jotka noudattavat OAS:n päätöslauselmaa 822 ja jotka Haitin toimivaltaiset instituutiot ja kansainvälinen yhteisö ovat todenneet vapaiksi ja rehellisiksi; kansalliset vaalit on tarkoitus järjestää viimeistään vuoden 2005 puolivälissä.(5) Alueellisiin hankkeisiin, humanitaarisiin operaatioihin ja kaupan alan yhteistyöhön osallistuminen jatkuu entiseen tapaan.Näiden toimenpiteiden voimassaolo lakkaa 31. joulukuuta 2005, mutta niitä voidaan tarkistaa ja ne voidaan kumota sen jälkeen, kun suunnitteilla olevat vaalit on tosiasiallisesti pidetty.Ehdotus NEUVOSTON PÄÄTÖS Haitin kanssa AKT--EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon 1 päivänä huhtikuuta 2003 voimaan tulleen AKT-EY-kumppanuussopimuksen [2] ja erityisesti sen 96 artiklan,[2]  EYVL L 317, 15.12.2000, s. 3, sopimus sellaisena kuin se on muutettuna päätöksellä N:o 1/2003 (EUVL L 141, 7.6.2003, s. 25).ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT-EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä [3] ja erityisesti sen 3 artiklan,[3]  EYVL L 317, 15.12.2000, s. 376.ottaa huomioon komission ehdotuksen,sekä katsoo seuraavaa:(1) Taloudellisen avun toimittaminen Haitille keskeytetään päätöksen 2001/131/EY [4] nojalla osittain AKT-EY-kumppanuussopimuksen 96 artiklan 2 kohdan c alakohdassa tarkoitettuna aiheellisena toimenpiteenä.[4]  EYVL L 48, 17.2.2001, s. 31, päätös sellaisena kuin se viimeksi muutettuna päätöksellä 2003/53/EY (EYVL L 20, 24.1.2003, s. 23).(2) Päätöksen 2003/916/EY voimassaolo päättyy 31 päivänä joulukuuta 2004, ja sen mukaan toimenpiteitä on tarkasteltava uudelleen kuuden kuukauden kuluessa.(3) Euroopan komission edustajat ja Haitin väliaikainen pääministeri kävivät 12 päivänä toukokuuta 2004 keskusteluja väliaikaishallituksen poliittisesta ohjelmasta, myös vaalien aikataulusta, demokratiaan ja perustuslakiin perustuvan hallinnon palauttamiseksi ihmisoikeuksia ja perusvapauksia kunnioittaen.(4) Haitin väliaikainen pääministeri vahvisti 25 päivänä toukokuuta 2004 päivätyllä kirjeellä Haitin väliaikaishallituksen erityissitoumukset kunnioittaa Cotonoun sopimuksen 9 artiklassa määriteltyjä olennaisia osia, erityisesti ihmisoikeuksia sekä demokratian periaatteita ja oikeusvaltioperiaatetta, demokratiaan ja perustuslakiin perustuvan hallinnon palauttamiseksi maahan,ON PÄÄTTÄNYT SEURAAVAA:1 artiklaMuutetaan päätös 2001/131/EY seuraavasti:(1) Korvataan 3 artiklan toisessa ja kolmannessa kohdassa mainittu päivämäärä 31 päivä joulukuuta 2004 päivämäärällä 31 päivä joulukuuta 2005.(a) Korvataan toisessa kohdassa mainittu päivämäärä "31 päivänä joulukuuta 2004" päivämäärällä "31 päivänä joulukuuta 2005".(2) Korvataan liite tämän päätöksen liitteenä olevalla tekstillä.2 artiklaTämä päätös julkaistaan Euroopan unionin virallisessa lehdessä.Tehty Brysselissä .Neuvoston puolestaPuheenjohtajaLIITEHaitin hallitukselle osoitettava kirjeArvoisa herra,Euroopan unioni pitää Cotonoun sopimuksen 9 artiklan määräyksiä erittäin tärkeinä. Ihmisoikeuksien kunnioittaminen, demokratian periaatteet ja oikeusvaltioperiaate, joille AKT--EU-kumppanuus rakentuu, ovat kyseisen sopimuksen olennaisia osia ja näin ollen suhteidemme perusta.Tästä syystä Euroopan unioni on seurannut tiiviisti Haitin viimeaikaista siirtymävaihetta, erityisesti uuden väliaikaishallituksen nimittämistä; väliaikaishallitus vannoi virkavalan 17. maaliskuuta 2004 Caricomin ja OAS:n suunnitelmaan perustuvan, laajan kuulemismenettelyn päätteeksi.Euroopan komission edustajat kävivät kanssanne Brysselissä 12. toukokuuta 2004 keskusteluja, joissa tarkasteltiin väliaikaishallituksen poliittista ohjelmaa demokratiaan ja perustuslakiin perustuvan hallinnon palauttamiseksi. Euroopan unioni panee merkille komissiolle toimittamassanne, 25. toukokuuta 2004 päivätyssä kirjeessä antamanne sitoumukset, jotka koskevat erityisesti ihmisoikeustilanteen kohentamista sekä demokratian periaatteiden - joihin kuuluu vapaiden ja rehellisten vaalien järjestäminen - oikeusvaltioperiaatteen ja hyvän hallintotavan omaksumista. Täytäntöön pantuina näiden sitoumusten pitäisi ajan myötä johtaa poliittisen vakauden lisääntymiseen Haitilla. Euroopan unioni kehottaa painokkaasti väliaikaishallitusta saattamaan nämä sitoumukset nopeasti käytännön toimiksi ja näin varmistamaan sen, että demokratisoitumisesta tulee erottamaton osa Haitin politiikkaa sekä talous- ja yhteiskuntaelämää. Näin toimimalla Haiti noudattaa Cotonoun sopimuksen 9 artiklan määräyksiä.Euroopan unionin neuvosto tarkasteli 22. joulukuuta 2004 tekemäänsä päätöstä edellä esitettyjen seikkojen valossa ja päätti tarkistaa Cotonoun sopimuksen 96 artiklan 2 kohdan c alakohdassa tarkoitettuja aiheellisia toimenpiteitä seuraavasti:(1) Kahdeksannen Euroopan kehitysrahaston (EKR) jäljellä olevat varat ohjataan ohjelmiin, jotka suoraan hyödyttävät Haitin kansaa, lujittavat kansalaisyhteiskuntaa ja yksityissektoria ja tukevat demokratiaa. Oikeusvaltion vahvistamista ja vaaliprosessia jatketaan, missä yhteydessä voidaan toteuttaa väliaikaishallituksen, kansalaisyhteiskunnan ja tärkeimpien avunantajien tiiviissä yhteistyössä laatiman väliaikaisen yhteistyökehyksen puitteissa lyhyen ja keskipitkän aikavälin tavoitteiksi määriteltyjä toimia.(2) Yhdeksännen EKR:n varojen myöntämisestä ilmoitetaan tämän päätöksen Euroopan unionin virallisessa lehdessä julkaisemisen yhteydessä.(3) Keskustelut yhdeksännen EKR:n varojen ohjelmoinnista aloitetaan kansallisen tulojen ja menojen hyväksyjän kanssa maakohtaisen strategia-asiakirjan ja maaohjelman laatimista silmällä pitäen. Strategiassa otetaan huomioon väliaikaisen yhteistyökehyksen tulokset.(4) Maaohjelma allekirjoitetaan Haitin uuden hallituksen kanssa sitten, kun sellainen on demokraattisesti valittu kansallisissa vaaleissa, jotka noudattavat OAS:n päätöslauselmaa 822 ja jotka Haitin toimivaltaiset instituutiot ja kansainvälinen yhteisö ovat todenneet vapaiksi ja rehellisiksi; kansalliset vaalit on tarkoitus järjestää viimeistään vuoden 2005 puolivälissä.(5) Alueellisiin hankkeisiin, humanitaarisiin operaatioihin ja kaupan alan yhteistyöhön osallistuminen jatkuu entiseen tapaan.Yhteistyön onnistumiseksi on tärkeää, että tällä hetkellä puutteellista avun vastaanottokykyä vahvistetaan harjoittamalla hyvää hallintoa ja toteuttamalla toimenpiteitä avun hallinnointivalmiuksien kehittämiseksi. Täytäntöönpanoa koskevat yksityiskohtaiset säännöt mukautetaan maan valmiuksiin hoitaa julkista taloutta. Lisäksi korostetaan, että julkishallinnon on parannuttava tasatahtia yhteistyöpolitiikan täytäntöönpanon kanssa.Euroopan unioni seuraa tiiviisti demokratiakehityksen vaiheita, erityisesti sitä, miten väliaikaishallitus onnistuu sitoumuksiensa täyttämisessä ja miten paikallis-, parlamentti- ja presidentinvaalien järjestämisessä edetään. Euroopan unioni toistaa valmiutensa jatkaa vahvistettua poliittista vuoropuhelua Haitin väliaikaishallituksen kanssa.KunnioittavastiKomission puolestaeuvoston puolestaPuheenjohtajaLIITE II&gt;VIITTAUS KAAVIOON&gt;&gt;VIITTAUS KAAVIOON&gt;&gt;VIITTAUS KAAVIOON&gt;&gt;VIITTAUS KAAVIOON&gt;&gt;VIITTAUS KAAVIOON&gt;